पहले तो सभी वार्डो में जरूरत के हिसाब से ही सफाई कर्मी थे लेकिन निकाय चुनाव से पहले परिसीमन चेंज हो गया. जिससे अधिकांश वार्डो का क्षेत्र बढ़ गया. इसका असर सफाई कर्मियों की संख्या पर भी नजर आया. वार्ड का एरिया बड़ा होने और सफाई कर्मियों की संख्या कम होने से सफाई व्यवस्था बुरी तरह प्रभावित हुई. ऐसे इलाके, जो परिसीमन में दूसरे वार्डो में चले गए, वहां तो स्थिति बेहद खराब हो गई. नियमित तो दूर, सप्ताह में शायद एक बार ही सफाई हो पा रही थी.